በአንዋርና ቤኒን መስጊዶች ሁከት ለመፍጠር መሞከሩን የፌደራል ፖሊስ ገለፀ
አዲስ አበባ፤ ሐምሌ 21/2005 (ዋኢማ) የሽብር ድርጊት ፈፅመዋል በሚል ተጠርጥረው በፍርድ ቤት ጉዳያቸው እየታየ ያሉ ግለሰቦች ይፈቱሉን በሚል የተወሰኑ የእስልምና ሀይማኖት ተከታዮች ዛሬ ሀምሌ 19/2005 ዓ.ም ሁከት ለመፍጠር መሞከራቸውን የፌደራል ፖሊስ ገለፀ፡፡የረመዳን ፆም በሙስሊሙ ህብረተሰብ ዘንድ እጅግ በጣም የተከበረና ምእመናኑ በልዩ ፀሎትና ሀይማኖታዊ ስርአት የሚያሳልፈው ታላቅ ወር ነው፡፡ምእመናኑ በአቅራቢያው በሚገኙ መስጊዶች በመገኘት ፀሎቱን ያደርሳል፡፡ ከዚህ በተፃራሪ በዛሬው እለት በአዲስ አበባ በአንዋርና ቤኒን መስጊዶች የሙስሊሙ ህብረተሰብ  የሶላት ስርአቱን በሰላም እያካሄዱ ባሉበት ወቅት የአመፅና የህውከት ተግባራት ተከናውኖዋል፡፡በሀይማኖት ሽፋን የሽብር ድርጊት ፈፅመዋል በሚል ተጠርጥረው ጉዳያቸው በፍርድ ቤት እየታዪ ያሉት ግለሰቦች ይፈቱ፣ የሼህ ኑሩ ግድያ ድራማ ነው የሚሉ መፈክሮች ሲያሰማዋቸው ከነበሩት መሃካል ተጠቃሾች ናቸው፡፡እንዲሁም እያንዳንዱ ኢትዮጵያዊ ዜጋ ለአገሪቱ ሰንደቅ አላማ ክብር መስጠትና በአያያዝም ከፍተኛ ጥንቃቄ ማድረግ ይኖርበታል የሚለውን አዋጅ የጣሰ ድርጊትም አከናውነዋል፡፡እንደ ኢሬቴድ ዘገባ እጅግ በጣም የተበጣጠሰና የተቀዳደደ የኢትዮጵያ ሰንደቅ አላማ ሲያውለወለቡ ነበር፡፡በአካባቢው የነበሩ የህዝብና የመንግስት ንብረቶች ላይም ጉዳት አድርሰዋል፡፡